CELEX: 31985R2120
Language: el
Date: 1985-07-29 00:00:00
Title: Κανονισμός (ΕΟΚ) αριθ. 2120/85 της Επιτροπής της 29ης Ιουλίου 1985 που επιτρέπει τη μείωση της διάρκειας των συμβάσεων ιδιωτικής αποθεματοποίησης στον τομέα του χοιρείου κρέατος

Avis juridique important

|

31985R2120

Κανονισμός (ΕΟΚ) αριθ. 2120/85 της Επιτροπής της 29ης Ιουλίου 1985 που επιτρέπει τη μείωση της διάρκειας των συμβάσεων ιδιωτικής αποθεματοποίησης στον τομέα του χοιρείου κρέατος  

Επίσημη Εφημερίδα αριθ. L 198 της 30/07/1985 σ. 0019 - 0019 Ισπανική ειδική έκδοση: Κεφάλαιο 03 τόμος 36 σ. 0168  Πορτογαλική ειδική έκδοση : Κεφάλαιο 03 τόμος 36 σ. 0168 

***** ΚΑΝΟΝΙΣΜΟΣ (ΕΟΚ) αριθ. 2120/85 ΤΗΣ ΕΠΙΤΡΟΠΗΣ  της 29ης Ιουλίου 1985  που επιτρέπει τη μείωση της διάρκειας των συμβάσεων ιδιωτικής αποθεματοποίησης στον τομέα του χοιρείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2), και ιδίως το άρθρο 4 παράγραφος 6,το άρθρο 5 παράγραφος 4 και το άρθρο 7 παράγραφος 2,  Εκτιμώντας:  ότι έχουν ληφθεί μέτρα ενίσχυσης της ιδιωτικής αποθεματοποίησης βάσει του κανονισμού (ΕΟΚ) αριθ. 1081/85 της Επιτροπής (3), ότι η κατάσταση στην αγορά του χοιρείου κρέατος εξελίχθηκε κατά τέτοιο τρόπο ώστε να φαίνεται σκόπιμο να επιτραπεί η πρόωρη έξοδος από το απόθεμα τω κρεάτων·  ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Όσον αφορά τις ισχύουσες συμβάσεις ιδιωτικής αποθεματοποίησης, η διάρκεια αποθεματοποίησης μειώνεται μετά από αίτηση του ενδιαφερομένου. Αυτή η μείωση αφορά κατά ένα μήνα τη συνολική ποσότητα που προβλέπεται στην εν λόγω σύμβαση αποθεματοποίησης και αρχίζει να ισχύει κατά την ημερομηνία που ορίζει ο ενδιαφερόμενος, το νωρίτερο όμως την τρίτη εργάσιμη ημέρα μετά την υποβολή αίτησης στον οργανισμό παρέμβασης.  Στην περίπτωση αυτή, το ποσό της ενίσχυσης μειώνεται σύμφωνα με το άρθρο 1 παράγραφος 2 του κανονισμού (ΕΟΚ) αριθ. 1081/85.  Άρθρο 2  Ο παρών κανονισμός αρχίζει να ισχύει την τρίτη ημέρα μετά την δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Ιουλίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 307 της 18. 11. 1980, σ. 5.  (3) ΕΕ αριθ. L 114 της 27. 4. 1985, σ. 26.